4.5.2023
FI
Euroopan unionin virallinen lehti
C 158/13
Logo voi olla erisuuruinen eri pakkauksissa, mutta vakiomittojen on pysyttävä samassa suhteessa.
4.
Maantieteellisen alueen tarkka rajaus Suojatun maantieteellisen merkinnän ”Ciliegia di Lari” tuotantoalue käsittää seuraavien kuntien hallinnollisen alueen: Casciana Terme – Lari, Terricciola ja Crespina-Lorenzana.
5.
Yhteys maantieteelliseen alueeseen Ciliegia di Lari -kirsikan hyväksymishakemus perustuu historialliseen maineeseen, jonka perustana on tuotteen laatu.
Asianomaisella maantieteellisellä alueella on erityispiirteitä, jotka hyödyttävät kirsikkapuiden viljelyä.
Näitä ovat maaperään ja ilmastoon liittyvät, maatalouteen liittyvät, yhteiskunnalliset, kulttuuriset ja taloudelliset tekijät.
Näiden tekijöiden vuorovaikutuksen ansiosta tuotteen maine liittyy paikkaan ja tuote on tullut tunnetuksi Larin nimellä.
Ciliegia di Lari -kirsikan pitkä tuotantohistoria on luonut läheiset suhteet kuluttajiin.
Kuluttajat arvostavat tuotteen erityistä laatuominaisuutta eli luontaista makeutta.
Kuluttajat hyväksyvät sen, että tämä kirsikka on kalliimpaa kuin muualta tuleva kirsikka.
Kohdassa 4 kuvattu rajattu maantieteellinen alue on aina ollut tärkeää kirsikantuotantoaluetta.
Tämä käy ilmi niin vanhemmista kuin uudemmista tutkimuksista ja selvityksistä (M. Basso, S. Natali,1959; A. Funghi, 2004; eri kirjoittajia, toimittanut R. Massai, 2013).
Ciliegia di Lari -kirsikan tuotantoalueen maaperä ja ilmasto-olot soveltuvat erityisen hyvin kirsikanviljelyyn ja vaikuttavat suoraan hedelmien laatuun.
Laadun taustalla on kirsikan luonnollinen makeus (Brix-aste).
Ciliegia di Lari -kirsikan tuotantoalueetta määrittävät maaperä, lämpötila ja sadanta.
Nämä seikat vaikuttavat kirsikan laatuun eli Brix-asteena ilmaistuun makeuteen. — Maantieteellisen alueen viljelyaloilla maaperä on hiekkaa, hiesua ja savea.
Tällainen maaperä pystyy varastoimaan vettä.
Viljelijät pystyvät maaperän fyysisten ominaisuuksien ansiosta kasvattamaan puita, jotka kehittyvät tasapainoisesti kaikissa kolmessa fenologisessa vaiheessa, joita ovat kukinta, hedelmänmuodostus ja hedelmien kypsyminen.
Nämä vaiheet ovat ratkaisevan tärkeitä sellaisten hedelmien tuottamiseksi, joiden sokeripitoisuus on optimaalinen (Brix-aste). — Tuotantoalueen lämpötila- ja sadantaolosuhteisiin vaikuttavat lukuisat tekijät, jotka ovat hyödyllisiä näiden luonnostaan makeiden kirsikoiden tuotannossa ilman kielteisiä vaikutuksia.
Alueella ei esiinny myöhäistä hallaa, joka haittaisi kukintaa.
Kevään lämpötilat ovat leutoja ja sadetta saadaan kohtuullisesti, mikä turvaa optimaalisen kukinnan ja hedelmänmuodostuksen.
Kypsymisen loppuvaiheessa sadetta saadaan harvoin, joten kirsikat eivät halkeile.